**PROGRAMĂRI ONLINE SAU BON DE ORDINE**

La SPCRPCIV BUCUREȘTI se pot depune cereri pe baza programarilor online pentru majoritatea operatiunilor. Dacă optați pentru depunerea documentelor pe baza de bon de ordine timpul de răspuns la preluarea solicitării variază în funcție de numărul solicitărilor pe unitatea de timp.

Pentru programare online vă rugăm accesați:

Site-ul Instituția Prefectului Municipiul București:

<https://b.prefectura.mai.gov.ro/permise-auto-si-inmatriculari/>

secțiunea programare online

*sau*

Site-ul Direcția generală permise de conducere și înmatriculări

<https://www.drpciv.ro/drpciv-booking/activities/40>

**PRECIZĂRI PRIVIND PROGRAMĂRILE ONLINE**

Informații despre modalitatea de programare găsiți pe pagina de internet a Instituției Prefectului – Municipiul București,

 la secțiunea <https://b.prefectura.mai.gov.ro/permise-auto-si-inmatriculari/> .

De asemenea, puteți accesa site-ul Direcției Generale Permise de Conducere și Înmatriculări, la secțiunea:  <https://www.drpciv.ro/drpciv-booking/>

**Pentru programarea online trebuie avute în vedere următoarele aspecte:**

* **Programarea online este un serviciu gratuit** pus la dispoziția persoanelor fizice și juridice prin aplicația gestionată de către DGPCI, pentru a facilita depunerea documentelor în cel mai scurt timp, la data și ora selectate de către solicitant și care se regăsesc pe confirmarea de programare;
* Vehiculul pentru care se depune cererea se identifică pe baza seriei de șasiu, iar aceeași serie de șasiu trebuie să se regăsească și în solicitarea de programare;
* Pentru persoanele fizice, programarea online se va face pe **numele proprietarului**, iar pentru persoanele juridice pe **denumirea societății;**
* La prezentarea la sediul serviciului, vă rugăm să aveți asupra dvs. în format letric sau electronic – pe orice dispozitiv – e-mailul de confirmare; Recomandăm ca programarea online să fie efectuată de pe adrese de e-mail personale sau ale societăților pentru care se realizează operațiunile solicitate, pentru asigurarea primirii confirmărilor și/sau valorificarea posibilității de anulare a programărilor eronate;
* **Programările neconfirmate și care nu cuprind toate informațiile corecte referitoare la vehiculul nu pot fi onorate;**
* **Vă rugăm să manifestați atenție cu privire la precizările de mai sus, precum și cu privire la județul unde doriți programarea;** recomandăm alegerea acestuia din listă, nu de pe hartă; **programările efectuate eronat, la alte județe, nu pot fi onorate.**

Pentru soluţionarea cu operativitate a cererilor la ghişeele serviciului şi evitarea pierderii timpului prin formarea rândurilor de aşteptare, **vă recomandăm utilizarea aplicaţiei de programare online.** Aceasta vă permite prezentarea la data şi ora stabilite şi confirmate, precum şi parcurgerea formalităţilor în maximum 10 minute de la prezentarea la ghişeu.

Pentru a fi siguri că deţineţi toate documentele necesare soluţionării cererii dvs. vă rugăm să accesaţi lista documentelor necesare fiecărei operaţiuni, disponibilă pe site-ul DGPCI, <https://drpciv.ro/>, la secţiunea **Documente şi formulare**.

**Programările online pot fi efectuate pentru următoarele tipuri de solicitări:**

**Pentru Serviciul Regim Permise de Conducere și Examinări:**

* preschimbare permis românesc;
* duplicat permis de conducere românesc;
* înregistrare dosar examen.

**Pentru Serviciul Înmatriculări și Evidența Vehiculelor Rutiere:**

* autorizaţii provizorii pentru persoane fizice și juridice;
* înmatriculări persoane fizice şi juridice,
* transcrieri persoane fizice şi juridice;
* radieri/duplicate certificate de înmatriculare.

 **NU SE FAC PROGRAMĂRI ONLINE PENTRU:**

* preschimbări permise străine;
* programare/ reprogramare traseu;
* eliberări permise de conducere la ghișeu;
* eliberări certificate de înmatriculare şi plăci;
* înmatriculări/transcrieri/radieri pentru dealeri și societăţi de leasing;
* duplicat plăcuța înmatriculare;
* soluționare rebuturi certificate;
* păstrare combinație număr înmatriculare;
* numere de probă.

**Atenție!**

Cererile individuale de **ELIBERARE A AUTORIZAȚIILOR DE CIRCULAȚIE PROVIZORIE**  se depun în cadrul SPCRPCIV București **exclusiv în baza unei programări online\*.**

\*Pentru situații deosebite, justificate cu documente, se pot depune cereri de eliberare autorizații provizorii și fără programare online, numai la ghișeele de relații cu publicul, care se vor soluționa după analizarea motivelor și a documentelor justificative depuse (cazuri medicale, deces etc.).

Pentru programarea online, vă informăm că puteţi accesa site-ul **INSTITUȚIEI PREFECTULUI – MUNICIPIUL BUCUREȘTI,** **secţiunea IPMB – servicii publice – programări online**

sau

**site-ul DIRECȚIEI GENERALE PERMISE DE CONDUCERE ŞI ÎNMATRICULĂRI, secţiunea DGPCI – programări online**

**Dacă vă aflaţi în sediul serviciului şi optaţi pentru o programare online, aceasta poate fi făcută şi cu sprijinul colegilor noștri de la Compartimentul de relaţii cu publicul, care îşi desfăşoară activitatea la ghișeele 32 – 35, nu mai devreme de ziua următoare celei în care se face programarea.**